छिमेकीलाई मनाउने कोसिसकै क्रममा सरकारले १० भदौमा कूटनीतिक नियोगका प्रतिनिधिहरूलाई संविधान निर्माण प्रक्रियामा भएको प्रगति, यसका लागि विभिन्न पक्षहरूसँग गरिएका वार्ताका प्रयास र संविधानको मस्यौदामाथि जनताले दिएका सुझावका विषयमा ‘ब्रिफिङ’ कार्यक्रम आयोजना गर्‍यो । तर, ब्रिफिङमा दुवै छिमेकी मुलुकका राजदूत अनुपस्थित रहे । यद्यपि, दुवै दूतावासले प्रतिनिधि भने पठाएका थिए । भारतीय राजदूत रन्जित राय काठमाडौँमै रहेर पनि अनुपस्थित भएका थिए भने चिनियाँ राजदूत उ छुन्थाई नेपालमै थिएनन् ।
